b"\n_START_ARTICLE_\nSantiago Sequeiros\n_START_SECTION_\nBiografia\n_START_PARAGRAPH_\nAmb la seva fam\xc3\xadlia va viure a Madrid i despr\xc3\xa9s a Vigo, on va estudiar els \xc3\xbaltims anys de Batxillerat. _NEWLINE_Estudiant Filologia Anglesa a Sevilla, va publicar en la revista subvencionada Imagen de Sevilla. Animat per aquest fet, s'estableix a Barcelona i col\xc2\xb7labora amb els \xc3\xbaltims n\xc3\xbameros de la revista Totem, al mateix temps que estudia Disseny Gr\xc3\xa0fic a ELISAVA, preveient el negre futur que vindria per a la seva vocaci\xc3\xb3._NEWLINE_La seva historieta Ambig\xc3\xba acabaria sent publicada per l'editorial independent Camale\xc3\xb3n Ediciones en format '\xc3\xa0lbum d'historietes', el mateix que la seva seg\xc3\xbcent obra: Nostromo Quebranto (1995). Totes elles s'ambienten a la fict\xc3\xadcia ciutat de la Mala Pena, que deu molt a l'obra de Juan Carlos Onetti i al Cinema expressionista alemany. Un any despr\xc3\xa9s, era guardonat amb el Premi a l'autor revelaci\xc3\xb3 en el Sal\xc3\xb3 Internacional del C\xc3\xb2mic de Barcelona i La C\xc3\xbapula edita To apeir\xc3\xb3n en la seva col\xc2\xb7lecci\xc3\xb3 Brut Comix._NEWLINE_Complerts els 25 anys, va abandonar per un llarg per\xc3\xadode un mitj\xc3\xa0 que no li donava per viure, centrant-se en la il\xc2\xb7lustraci\xc3\xb3, la publicitat i els storyboards. L'any 2000 rep el premi a la millor seq\xc3\xbc\xc3\xa8ncia animada en el Festival Internacional de Cinema d'Animaci\xc3\xb3 d'Annecy. Es trasllada a Nova York per un temps i al seu retorn col\xc2\xb7labora amb Jos\xc3\xa9 Luis Sampedro en els llibres El Mercat i la Globalitzaci\xc3\xb3 i Mongoles a Bagdad entre altres t\xc3\xadtols de diferents autors. Les seves il\xc2\xb7lustracions apareixen a diaris com El Mundo, El Pa\xc3\xads, El Peri\xc3\xb3dico de Catalunya i altres publicacions digitals i impreses. El seu treball ha estat exposat a Europa i Llatinoam\xc3\xa8rica. Actualment treballa en la seva obra Romeo Muerto. Resideix a Madrid."